Un cunoscut regizor rus a fluturat o pereche de chiloți în fața sediului FSB, în semn de solidaritate față de Navalnîi.
Un regizor rus a protestat în fața sediului FSB. Regizorul a fluturat o pereche de chiloți, în semn de solidaritate față de Navalnîi. Aleksei Navalnîi a fost otrăvit cu Noviciok pus în lenjeria intimă.
Un cunoscut regizor rus, Vitalie Mansky, a fost reținut după ce a protestat într-un mod inedit în fața sediului FSB. În semn de solidaritate față de Navalnîi, acesta a fluturat o pereche de chiloți bărbătești.Protestul vine după ce Navalnîi a făcut publică o conversație telefonică în care un agent FSB recunoaște că a vrut să îl otrăvească pe Navalnîi punându-i Novichok în lenjeria intimă."Important să fie curați. Treaba voastră este să apărați țara de ucigași", a spus regizorul la venirea polițiștilor. Aleksei Navalnîi a sunat din Germania, pe 14 decembrie, și s-a prezentat drept "Maxim", un consilier fictiv al lui Nikolai Patruşev, fost director al FSB, în prezent secretar al Consiliului rus de Securitate. El a spus că face o evaluare a operaţiunii din august. Conversaţia a avut loc printr-un soft telefonic special, care a modificat datele de identificare ale apelantului.Vitalie Mansky este fondatorul ArtDocFest, un festival de filme documentare independente, și e autorul documentarului "Martorii lui Putin", extrem de critic la adresa președintelui Rusiei.